Suresh 91 Views IPO
బీమా కంపెనీల ఐపిఒలు సందడి
న్యూఢిల్లీ, సెప్టెంబరు 17: గత కొన్ని వారా లుగా దలాల్‌స్ట్రీట్‌లో భీమా కంపెనీల ఐపిఓలు సందడి చేస్తున్నాయి. తాజాగా ఐపిఓలు లాంబార్డ్‌ ఐపిఒ ఆరంభం అయింది. డజనుకు పైగా బ్రోకరేజీ కంపెనీలు ఈ కంపెనీ షేరును కొవచ్చంటూ రేటింగ్‌ ఇచ్చాయి. ఇక వచ్చే వారం ఎస్‌బిఐ లైఫ్‌ మార్కెట్‌లోకి రానుంది. దేశీయంగా మార్కెట్‌ సైజ్‌ పదివేల కోట్ల డాలర్లుంటుందని అంచనా,ఇకపై దలాల్‌ స్ట్రీట్‌లో భీమా కంపెనీల షేర్లపై మంచి ఆసక్తి ఏర్పడుతుందని, రాబోయే కాలం వీటిదేనని నిపుణులు అంచనా వేస్తున్నారు.
మరి భీమా కంపెనీలపై ఎందుకంత ఆసక్తి ఉందో గమనిద్దాం. భీమా వ్యాపారం చాల ఖరీదైనదని ఎల్‌ఐసి మాజీ చైర్మన్‌ మాధూర్‌ అభిప్రాయం వ్యక్తం చేశారు. కొత్త కంపెనీలు ఈ రంగంలో నిలదొక్కుకునేందుకు చాలా కస్టపడాల్సి ఉంటుందని, కొత్తగా వచ్చే కంపెనీలు వేల కోట్ల రూపాయలు వెచ్చించాల్సి వస్తుందన్నారు.దేశంలో భీమా మార్కెట్‌ పరిస్థితి చాలా అధికమని, కంపెనీలు చొచ్చుకుపోయేందుకు ఎంతో అవకాశముందని పేర్కొన్నారు.కంపెనీలకున్న అవకాశాలు అపారమని గ్రహించి మార్కెట్లో కంపెనీలకు మంచి డిమాండ కనిపి స్తుందన్నారు.
కొత్త కంపెనీలు వచ్చే కొద్దీ ఎల్‌ఐసి వాటా తగ్గుతుందని అంచనా వేశారు.దేశంలో ప్రస్తుతం సుమారు 24 బీమా కంపెనీలు కార్యకలాపాలు నిర్వహి స్తున్నాయి. దేశీయ భీమా రంగంలోకి గత ఆర్థిక సంవ త్సరంలో 330 కోట్ల డాలర్ల ఎఫ్‌డిఐలు వచ్చా యని యుబిఎప్‌ తెలిపింది.అంతకు ముందుందేడి ఈ మొత్తం 120 కోట్ల డాలర్లే, ఇటీవల కాలంలో ప్రభుత్వం కంపెనీ ల్లోకి విదేశీ వాటా పరిమితిని పెంచడంతో విదేశీ నిధుల వెల్లువ పెరిగిందని నిపుణులు చెబుతున్నారు. బీమారంగానికి ఉన్న విస్రృత అవకాశాలు విదేశీ నిధులను ఎక్కువగా ఆకర్షిస్తున్నాయని కోటక్‌ మహీంద్రా ప్రతినిధి నీలేశ్‌ షా పేర్కొన్నాడు.
అయితే అన్ని కంపెనీ లు అద్భుతం అని చెప్పలేమని,ఎంపిక చేసిన స్టాకులనే ఎంచుకోవాలన్నారు. మంచి వాల్యూషన్స్‌ ఉన్న కంపెనీలను ఎంచుకోవాలని అలాగే వివిధ కంపెనీల బిజినెస్‌ మోడల్‌ను పరిశీలించి, వృద్ది అవకాశాలను అంచనా వేయాలని సూచించారు. అలా కాకుండా గుడ్డిగా ఇన్వెస్ట్‌ చేస్తే తిప్పలు తప్పవన్నారు. ఉదాహరణకు ఇన్పోసిస్‌, మస్టెక్‌ రెండు ఒకే రోజు లిస్టయ్యాయని రెండు ఐటి రంగానికే చెందినవేనని, కానీ ప్రస్తుతం రెండింటికి మధ్య ఎంతో అంతరం ఉందన్నాడు. ఎంబెడెడ్‌ వాల్యూ,ప్రాఫిట్‌ మల్టీపుపుల్స్‌ ఆధారంగా స్టాకులను ఎంచుకోవలని హైటాంగ్‌ సెక్యురిటీస్‌ ప్రతినిధి సంతోష్‌ సింగ్‌ వెల్లడించారు.